**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  29 – 8 – 2024

 **ΑΜΑΡΟΥΣΙΟΥ Αρ. Πρ.:** 221

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Δήμο Κηφισιάς**

**Κοινοποίηση: κο Διευθυντή & Σύλλογο Διδασκόντων του 3ου Δημ. Σχ. Κηφισιάς, Ένωση Γονέων Δήμου Κηφισιάς, Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: « Αναφορικά με τις προθέσεις της Δημοτικής Αρχής του Δήμου Κηφισιάς για την κατασκευή τουαλετών για τους μαθητές του ομώνυμου σχολείου στα γραφεία του Δ/ντή ή της Υποδιευθύντριας του ομώνυμου σχολείου χωρίς την σύμφωνη γνώμη του συλλόγου των διδασκόντων».**

Κύριε Δήμαρχε Κηφισιάς,

το Δ. Σ. του Συλλόγου Εκπ/κών Π. Ε. Αμαρουσίου ενημερώθηκε αρμοδίως από τον Δ/ντή και τον Σύλλογο των Διδασκόντων του 3ου Δημοτικού Σχολείου Κηφισιάς αναφορικά με τις προθέσεις της Δημοτικής σας αρχής να προβείτε στην κατασκευή επιπλέον τουαλετών για τους μαθητές του σχολείου στην είσοδο του παλαιού κτηρίου του ομώνυμου σχολείου και στην θέση που ευρίσκονται τα γραφεία του Δ/ντή ή της Υποδιευθύντριας, χωρίς να έχετε εξασφαλίσει τη σύμφωνη γνώμη της Δ/νσης του σχολείου και του συλλόγου των διδασκόντων του.

Επειδή η καθημερινή εύρυθμη και ασφαλής λειτουργία των σχολικών μονάδων της χώρας, όπως και του 3ου Δημοτικού Σχολείου Κηφισιάς, βασίζεται αποκλειστικά στην εργασία και στις φιλότιμες προσπάθειες που καταβάλουν οι εκπαιδευτικοί όλων των βαθμίδων της Δημόσιας Εκπαίδευσης και επιπρόσθετα επειδή οι εκπαιδευτικοί είναι αυτοί που γνωρίζουν καλύτερα από τον καθένα τις πραγματικές ανάγκες των σχολικών τους μονάδων, εφόσον ζουν και εργάζονται μέσα σε αυτά τα σχολικά κτήρια αρκετές ώρες καθημερινά, μας προκαλεί έκπληξη το γεγονός ότι δεν αποδέχεται ο Δήμος Κηφισιάς τη γνώμη και την αρνητική εισήγηση της Δ/νσης και του συλλόγου των διδασκόντων του ομώνυμου σχολείου αναφορικά με την μη κατασκευή του συγκεκριμένου έργου.

Ειδικότερα σας τονίζουμε και σας εφιστούμε την προσοχή σε ό, τι αφορά τις απαραίτητες προδιαγραφές τεχνικού χαρακτήρα που οφείλουν να συνοδεύουν την εκπόνηση και εκτέλεση κάθε είδους τεχνικού έργου που γίνεται στις σχολικές μονάδες της χώρας με βάση την κείμενη νομοθεσία και οι οποίες είναι: α) εξασφάλιση έγγραφης άδειας και έγκρισης από τη Δ/νση του Σχολείου και τον Σύλλογο των διδασκόντων για διενέργεια τεχνικών έργων εντός της σχολικής μονάδας σε περίοδο λειτουργίας των σχολικών μονάδων, β) εκπόνηση σχετικής μελέτης στατικότητας των υπαρχόντων κτηρίων σε περίπτωση προσθήκης – αλλαγής στην τοιχοποιία ή αλλαγής χρήσης των χώρων της σχολικής μονάδας, γ) έκδοση από την ΥΔΟΜ του Δήμου Κηφισιάς άδειας μικράς κλίμακας για την εκτέλεση τεχνικών έργων εντός υφιστάμενου κτηρίου της σχολικής μονάδας.

Επιπρόσθετα σας τονίζουμε ότι η εύρυθμη λειτουργία των σχολικών μονάδων ολόκληρης της χώρας βασίζεται στο αξίωμα της συνεννόησης, της ανοχής, της αλληλοκατανόησης και της ΣΥΝΕΡΓΑΣΙΑΣ μεταξύ όλων των εμπλεκόμενων παραγόντων (Εκπ/κών, Γονέων. Μαθητών/-τριών, Δημοτικών Αρχών, Κρατικών Αρχών) της εκπαιδευτικής διαδικασίας.

Στη βάση όλων των παραπάνω σας παρακαλούμε και σας καλούμε να αναθεωρήσετε κάθε είδους σκέψη ή σχεδιασμό σας αναφορικά με την εκτέλεση του συγκεκριμένου έργου και να προβείτε σε άμεση συνεννόηση με τους εμπλεκόμενους φορείς της εκπαιδευτικής διαδικασίας του ομώνυμου σχολείου για την εξεύρεση ουσιαστικής και κοινά αποδεκτής λύσης επί του συγκεκριμένου προβλήματος.

Με την επιφύλαξη παντός νόμιμου δικαιώματος των εκπαιδευτικών του 3ου Δημοτικού Σχολείου Κηφισιάς – μελών του Συλλόγου Εκπ/κών Π. Ε. Αμαρουσίου.

Παρακαλούμε για τις δικές σας ενέργειες.

